Banka shtetërore në ndihmë të biznesit
Banka e Dakotës së Veriut arrin fitime rekord duke mbështetur biznesin e vogël
Ndërsa Dakota e Veriut vazhdon një transformim të shpejtë, që lidhet me bumin e naftës, që ka sjellë zhvillim dhe vende pune, një institucion kyç që ndihmon këtë zhvillim, është Banka e Dakotës së Veriut. Kjo bankë është e vetmja bankë shtetërore në Shtetet e Bashkuara. Ka një arsye të thjeshtë përse sipërmarrësi i ri Cam Holt vendosi të kthehet në vendin e tij të lindjes, në qytetin Williston, të Dakotës së Veriut -- fitimi. Biznesi i ri, është restorantit “Three Amigos Grill”, ku – që nga hapja në vitin 2011, biznesi ka lulëzuar. Por përveç kushteve të mira – bumit të naftës, kërkesës së lartë për restorante, vendit ideal – hapja e restorantit “Three Amigos” nuk ishte diçka e garantuar. Por kjo nuk është si pjesët e tjera të vendit dhe zoti Holt e pranon se arriti ta ngrejë biznesin që ka sot për shkak të një institucioni. Banka e Dakotës së Veriut, e themeluar në vitin 1919 për të mbajtur nën kontroll normat e interesit të huave për fermerët, është e vetmja bankë shtetërore në Shtetet e Bashkuara.” Shefi ekzekutiv Eric Hardmeyer është dëshmitar i një pjese të këtij ndryshimi, që i ka sjellë bankës fitime rekord. Zoti Hardmeyer thotë se fakti që banka u përgjigjet taksapaguesve dhe jo aksionerëve, është çelësi i suksesit të saj. Ky mision ka qënë i suksesshëm, si në rastin e biznesmenit Cam Holt. Ai ishte në gjendje të siguronte një hua për restorantin “Three Amigos” përmes një huadhënësi privat, por huaja është e siguruar nga programi për bizneset e vogla i Bankës së Dakotës së Veriut. Zoti Holt thotë se shumica e njerëzve që njeh e shohin Bankën e Dakotës së Veriut si një përfitim që tërheq biznese në këtë shtet. Dhe këtu nuk janë vetëm komunitetet lokale. Gjatë dekadës së fundit rreth 300 milion dollarë nga fitimet e Bankës së Dakotës së Veriut janë depozituar në fondin e përgjithshëm të shtetit, duke pakësuar barrën e taksapaguesve në këtë shtet.